ᱣᱤᱠᱤᱯᱤᱰᱤᱭᱟ, ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱠᱷᱚᱱ
ᱡᱤᱢᱵᱟᱵᱩᱭᱮ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ (ᱤᱝᱨᱮᱡᱤ:Zimbabwe national cricket team) ᱫᱚ ᱡᱤᱢᱵᱟᱵᱩᱭᱮ ᱨᱮᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱠᱟᱱᱟᱠᱩ᱾ ᱡᱤᱢᱵᱟᱵᱩᱭᱮ ᱫᱚ ᱟᱭᱥᱤᱥᱤ ᱟᱜ ᱯᱩᱨᱟᱹ ᱥᱚᱦᱮᱫ ᱠᱟᱱᱟᱠᱩ᱾ ᱚᱱᱟᱛᱮ ᱢᱤᱫ ᱢᱟᱦᱟᱸᱨᱤ, ᱴᱮᱥᱴ ᱟᱨ ᱴᱤ-᱒᱐ ᱠᱨᱤᱠᱮᱴ ᱜᱟᱛᱮᱠᱩ ᱜᱟᱛᱮ ᱫᱟᱲᱮᱭᱟᱜᱼᱟ᱾
ᱟᱭᱥᱤᱥᱤ ᱨᱮᱱ ᱮᱴᱟᱜ ᱥᱚᱦᱮᱫᱠᱩ ᱞᱮᱠᱟᱜᱮ ᱡᱤᱢᱵᱟᱵᱩᱭᱮ ᱦᱚᱸ ᱴᱮᱥᱴ ᱠᱨᱤᱠᱮᱴ ᱜᱟᱛᱮ ᱞᱟᱹᱜᱤᱛ ᱞᱟᱹᱠᱛᱤᱭᱟᱱ ᱫᱟᱲᱮ ᱡᱚᱜᱟᱣ ᱞᱟᱜᱟᱣ ᱠᱟᱜ ᱠᱳᱣᱟ᱾ ᱤᱝᱞᱮᱱᱰ ᱟᱨ ᱚᱥᱴᱨᱮᱞᱤᱭᱟ ᱜᱮ ᱮᱠᱢᱟᱛᱨᱚ ᱫᱚᱞ ᱡᱟᱸᱦᱟᱸᱭ ᱫᱚ ᱴᱮᱥᱴ ᱠᱨᱤᱠᱮᱴ ᱜᱟᱛᱮ ᱞᱟᱹᱜᱤᱛ ᱟᱠᱩᱣᱟᱜ ᱞᱟᱹᱠᱛᱤᱭᱟᱱ ᱫᱟᱲᱮ ᱵᱟᱝ ᱞᱟᱜᱟᱣᱠᱟᱛ ᱠᱳᱣᱟ᱾ ᱪᱮᱫᱟᱜ ᱡᱮ ᱩᱝᱠᱩ ᱜᱮ ᱠᱨᱤᱠᱮᱴ ᱨᱮᱱᱟᱜ ᱱᱟᱜᱟᱢ ᱨᱮ ᱯᱩᱭᱞᱩᱛᱮ ᱴᱮᱥᱴ ᱠᱨᱤᱠᱮᱴ ᱠᱩ ᱜᱟᱛᱮᱞᱮᱱᱟ᱾
᱙ ᱟᱜ ᱴᱮᱥᱴ ᱜᱟᱛᱮ ᱫᱤᱥᱟᱹᱢ ᱦᱤᱥᱟᱹᱵᱛᱮ ᱡᱤᱢᱵᱟᱵᱩᱭᱮ ᱫᱚ ᱟᱹᱠᱩᱣᱟᱜ ᱯᱩᱭᱞᱩ ᱴᱮᱥᱴ ᱥᱤᱧᱚᱛ ᱵᱤᱨᱩᱫᱷ ᱨᱮ ᱑᱙᱙᱒ ᱥᱮᱨᱢᱟ ᱨᱮᱠᱩ ᱜᱟᱛᱮ ᱞᱮᱱᱟ᱾ ᱴᱮᱥᱴ ᱜᱟᱛᱮ ᱮᱛᱦᱚᱵ ᱠᱷᱚᱱᱜᱮ ᱡᱤᱢᱵᱟᱵᱩᱭᱮ ᱫᱚ ᱠᱤᱪᱷᱩᱴᱟ ᱱᱟᱪᱟᱨᱠᱩ ᱛᱟᱸᱦᱮᱸᱠᱟᱱᱟ᱾ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮᱦᱚᱸ ᱟᱹᱰᱤ ᱵᱷᱟᱜᱮ ᱫᱚ ᱵᱟᱹᱠᱩ ᱠᱚᱨᱟᱣ ᱫᱟᱲᱮᱣᱠᱟᱫᱟ᱾ ᱛᱚᱵᱮ ᱩᱝᱠᱩ ᱟᱜ ᱯᱷᱤᱞᱰᱤᱝ ᱟᱹᱰᱤ ᱢᱚᱡᱽ ᱛᱟᱸᱦᱮᱸᱠᱟᱱᱟ᱾
᱒᱐᱐᱕ ᱥᱮᱨᱢᱟ ᱥᱮᱡ ᱡᱤᱢᱵᱟᱵᱩᱭᱮ ᱴᱮᱥᱴ ᱜᱟᱛᱮ ᱠᱷᱚᱱ ᱟᱹᱠᱩ ᱛᱮᱜᱮ ᱧᱩᱛᱩᱢ ᱠᱩ ᱩᱴᱷᱟᱹᱣ ᱞᱮᱫᱟ᱾ ᱒᱐᱑᱑ ᱥᱮᱨᱢᱟ ᱥᱮᱡ ᱟᱨᱦᱚᱸ ᱴᱮᱥᱴ ᱜᱟᱛᱮᱠᱩ ᱮᱛᱦᱚᱵ ᱠᱮᱫᱟ ᱟᱨ ᱵᱟᱝᱞᱟᱫᱮᱥ ᱑᱓᱐ ᱨᱟᱱ ᱛᱮᱠᱩ ᱦᱟᱨᱟᱣ ᱠᱮᱫ ᱠᱳᱣᱟ᱾
sat_Olck sat_Olck sat_Olck sat_Olck sat_Olck